《乐府杂曲。鼓吹曲辞。巫山高二首》
唐代·沈佺期

巫山峰十二，环合隐昭回。俯眺琵琶峡，平看云雨台。

古槎天外倚，瀑水日边来。何忽啼猿夜，荆王枕席开。

神女向高唐，巫山下夕阳。裴回作行雨，婉娈逐荆王。

电影江前落，雷声峡外长。霁云无处所，台馆晓苍苍。

作者简介：沈佺期（约656 — 约715），字云卿，相州内黄（今安阳市内黄县）人，祖籍吴兴（今浙江湖州）。 唐代诗人。与宋之问齐名，称“ 沈宋 ”。
善属文，尤长七言之作。擢进士第。长安中，累迁通事舍人，预修《三教珠英》，转考功郎给事中。坐交张易之，流驩州。稍迁台州录事参军。神龙中，召见，拜起居郎，修文馆直学士，历中书舍人，太子少詹事。开元初卒。